b'\n_START_ARTICLE_\nMark Aurel Fodroczy\n_START_SECTION_\n\xc5\xbdivot\n_START_PARAGRAPH_\nOd 1878. u javnoj je slu\xc5\xbebi pod\xc5\xbeupanije vara\xc5\xbedinske. 1886. bio je tajnik te \xc5\xbeupanije, a 1887. pod\xc5\xbeupan. 1905. postaje veliki \xc5\xbeupan Zagreba\xc4\x8dke \xc5\xbeupanije. Sljede\xc4\x87e godine je izabran za vije\xc4\x87nika Banskog stola. Posjedovao je koncesiju na rudnik ugljena u Zagorju. Bio je podban i predstojnik odjela za unutarnje poslove hrvatske vlade od 2. listopada 1913. pod banom Skerleczom. Na izborima 1913. izabran je za zastupnika Hrvatskog sabora u Nu\xc5\xa1tru s liste unionista. Na tom polo\xc5\xbeaju bio je do 1917., kada je umirovljen, a u novom kabinetu bana Mihalovi\xc4\x87a naslijedio ga je dr. Vinko Kri\xc5\xa1kovi\xc4\x87'